ગેંગ રેપ, અપહરણ, ખંડણી અને ધમકી આપવાના કેસમાં પીડિતાએ વૃષભ, યામિની અને ગૌરવ સામે આક્ષેપ કર્યાં છે. આ ત્રણે’ય સ્કુલકાળના મિત્રો છે અને ગૌરવ-પીડિતાની મિત્રતા વધીને દોઢ વર્ષ જુની છે. પણ, આ દોસ્તી એટલી ગાઢ બની ચૂકી હતી કે, બન્નેએ એકબીજાને લગ્ન કરવાના કોલ આપ્યા હતા. પણ પિતાએ ના પાડતાં ગત તા. ૨૩ના રોજ ગૌરવે ‘આપણે લગ્ન નહીં કરી શકીએ’ તેવી જાણ પીડિતાને કરી હતી. ગૌરવે અગાઉ એક યુવતી સાથે સંબંધ હોવાની વાત કરી હોવાથી પીડિતાએ માની લીધું હતું કે, અગાઉના સંબંધના કારણે ગૌરવ તેની સાથે લગ્ન કરવા ઈચ્છતો નથી. આ યુવતી પૈસા માગતી હોવાની વાત કરી પીડિતાએ તેની છબી ઘસાય તેવો પ્રયાસ પણ ગૌરવ પાસે કર્યો હતો. સાબિતી માટે યુવતી પૈસા લેવા એસ.જી. હાઈવે ઉપર આવવાની હોવાનું કહી ગૌરવને બોલાવ્યો હતો.